स्वर्णिम वाग्ले
स्वर्णिम वाग्ले एक नेपाली राजनीतिज्ञ, पेशाले अर्थशास्त्री र राष्ट्रिय स्वतन्त्र पार्टीका सदस्य हुन्। वाग्ले हालै तनहुँ १ बाट प्रतिनिधि सभामा निर्वाचित भएका थिए। वाग्लेले यसअघि अगस्ट २०१७ देखि फेब्रुअरी २०१८ सम्म राष्ट्रिय योजना आयोगको उपाध्यक्षको रूपमा काम गरेका थिए र मे २०१४ देखि नोभेम्बर २०१५ र सेप्टेम्बर २०१६ देखि अगस्ट २०१७ सम्म दुई कार्यकाल आयोगको सदस्य थिए।

राजनीतिक जीवन 
२०२३ को मार्चमा, नेपाली कांग्रेसको दशकौंसम्म सदस्य रहेका वाग्लेले पार्टी सभापति शेरबहादुर देउवा र उनकी श्रीमती आरजु राणा देउवाको हातबाट ‘अपमान’ भएको आरोप लगाउँदै पार्टी परित्याग गरेका थिए। तनहुँ १ को उपनिर्वाचनमा उनी राष्ट्रिय स्वतन्त्र पार्टीमा प्रवेश गरेका थिए।

तनहुँ १ मा भएको उपनिर्वाचनमा वाग्लेले कांग्रेस उम्मेदवार गोविन्द भट्टराईलाई १४ हजार ७ सय ८७ मतले पराजित गर्दै ५४ प्रतिशतभन्दा बढी मत प्राप्त गरेका थिए।

सन्दर्भ सामग्रीहरू

जीवित मानिसहरू
नेपाली अर्थशास्त्रीहरू
गोरखा जिल्लाका मानिसहरू
राष्ट्रिय स्वतन्त्र पार्टीका राजनीतिज्ञहरू
नेपालका सांसदहरू २०७९–